

**MUHU VALLAVALITSUS**

**Päästeamet**  
[rescue@rescue.ee](mailto:rescue@rescue.ee) 18.05.2023 nr 7-6/502

**Detailplaneeringu esitamine kooskõlastamiseks**

Lähtudes planeerimisseaduse § 133 lg 1 ja Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 p 10 esitame Teile kooskõlastamiseks Rässa küla Kopli kinnistu detailplaneeringu.

Muhu Vallavolikogu algatas oma 17.08.2022. a otsusega nr 53 Rässa küla Kopli detailplaneeringu. Detailplaneering hõlmab Kopli (katastritunnus 47801:008:0746, sihtotstarve elamumaa, pindala 15361 m2), Kopliaia (katastritunnus 47801:008:0752, sihtotstarve elamumaa, pindala 15153 m2), Kopliveere (katastritunnus 47801:008:0751, sihtotstarve elamumaa, pindala 15336 m2), Koplimetsa (katastritunnus 47801:008:0750, sihtotstarve elamumaa, pindala 4,58 ha), Koplilahe (katastritunnus 47801:008:0749, sihtotstarve elamumaa, pindala 13674 m2), Koplikivi (katastritunnus 47801:008:0748, sihtotstarve elamumaa, pindala 13537 m2) ja Koplimäe (katastritunnus 47801:008:0747, sihtotstarve elamumaa, pindala 16281 m2) katastriüksuste detailplaneeringu algatamiseks. Planeeringuala suurus on ca 13,51 ha.

Muhu Vallavolikogu 30.05.2012. a otsusega nr 135 on varasemalt sama ala osas kehtestatud Rässa küla Kopli detailplaneering, mille eesmärgiks oli 7 elamukrundi moodustamine, maa sihtotstarbe muutmine elamumaaks, teede ja tehnovõrkude ja -rajatiste rajamine. Planeering on osaliselt ellu viidud – planeeringuala on krunditud, kuid planeeringujärgne hoonestus ja rajatised on rajamata.

Käesoleva detailplaneeringu eesmärgiks on olemasoleva detailplaneeringu muutmine. Planeeringuga soovitakse täpsustada hoonestusalade asukohtasid, suurendada lubatud ehitusalust pinda ning muuta teede ja tehnovõrkude lahendust. Kruntide arvu ega kasutamise otstarbe muutmist ei kavandata.

Detailplaneeringu materjalid on lisatud kirjale.

Lugupidamisega  
*/allkirjastatud digitaalselt/*Pille Tamm   
maa- ja planeeringuspetsialist   
4530680, maa@muhu.ee